Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu kohtus EL välispoliitikajuhiga
ja uuendas oma pühendumust kahe riigi lahendusele.
EL rahustas Iisraeli Euroopa kõneluste suhtes Iraaniga
Teherani tuumaprogrammi teemal.
Iraani ülemjuhi sõnul ei aktsepteeri Iraan
kõnelustel oma tuumaprogrammi üle
suurriikide ebamõistlikke nõudmisi.
Peaminister Netanyahu kohtus EL välispoliitikajuhi Mogheriniga
ja uuendas oma pühendumust kahe riigi lahendusele
Iisraeli-palestiinlaste konfliktis. Ta oli lubadusest
märtsikuises tasavägises valimiskampaanias loobunud.
Netanyahu kordas siiski Iisraeli pikaajalist nõudmist,
et mis tahes Palestiina riik kõneluste tulemusel ka rajataks,
peab see olema demilitariseeritud.
Mul on hea meel Teid taas Jeruusalemmas tervitada.
See on esimene kohtumine pärast uue valitsuse moodustamist
ja kasutan seda võimalust,
et korrata Iisraeli ja minu pühendumust rahule.
Viimastel nädalatel
oleme teinud palestiinlaste heaks konkreetseid samme.
Oleme teinud majanduslikke samme,
lisanud meetmeid ülesehituseks ja arendamiseks
ja kindlustanud humanitaarabi jätkumise.
Jätkame praktiliste sammudega,
kuid samal ajal töötame ka rahu suunas.
Iisrael tahab rahu, mina tahan rahu.
Tahame rahu, mis lõpetaks konflikti igaveseks.
Mu seisukoht pole muutunud.
Ma ei toeta ühe riigi lahendust, ma ei usu, et see lahendus oleks.
Toetan nägemust "kaks riiki kahele rahvale",
demilitariseeritud Palestiina riiki, mis tunnustab juudiriiki,
ja ootan võimalust teiega arutada, kuidas edendada seda nägemust
praktiliselt, turvaliselt ja vastutustundlikult.
Tean, et see siht on meil ühine
ja näeme teid kui sõpra, kes võib aidata selle edendamisel.
Iisraeli 17. märtsi valimistel,
kui küsitlusid ennustasid kaotust vasaktsentristlikele rivaalidele,
loobus Netanyahu 2009. a lubadusest
toetada Lääne eesmärki jõuda kahe riigi lahenduseni
ja ütles, et tema valitsusajal Palestiina riiki ei rajata.
Kuigi Netanyahu väitis hiljem,
et ta polnud põhimõtteliselt Palestiina riigi vastu,
ütles USA president Obama,
et märkuste tõttu on raske leida tagasiteed rahukõneluste juurde,
ning ütles Netanyahule,
et USA peab oma Lähis-Ida poliitika ümber hindama.
Washingtoni toetatud rahukõnelused katkesid mullu aprillis
seoses vaidlusega juudi asunduste ehitamise üle maadel,
mida palestiinlased lõpplepingus oma riigile nõuavad
ja kuna Lääne toetatud PO president Abbas otsustas ära leppida
rahvusvaheliselt tunnustatud terrorirühmitusega Hamas,
mis kutsub juudiriiki hävitama.
EL välispoliitikajuht Mogherini
ütles Ramallah's Palestiina juhtidele,
et Euroopa on valmis rahukõnelusi taaskäivitama
ning ütles ka Netanyahule Jeruusalemmas,
et tahab arutada rahukõneluste taaskäivitamise võimalusi.
Aitäh, et kutsusite mind visiidile oma uue mandaadi alguses
ja õnnitlen teid selle puhul.
Mul on au olla taas Jeruusalemmas
ja esmakordselt teie residentsis.
Võtan seda sõpruse märgina, nagu see peakski olema,
kuna Euroopal ja Iisraelil on pikk ajalugu,
pikk ühine ajalugu ja sõprus ning partnerlus.
Meid ei ühenda üksnes minevik, vaid ka tulevik, nagu ütlesite.
Usun teie uut lubadust töötada rahu ja julgeoleku kallal,
eelkõige Iisraeli jaoks, kuid ka ülejäänud regiooni heaks.
Seegi ühendab meid.
EL on huvitatud rahust ja julgeolekust Iisraelile ja regioonile
kuna see on ka Euroopa rahu ja julgeolek.
Mogherini rahustas Netanyahut ka Euroopa kõneluste suhtes Iraaniga
Teherani tuumaprogrammi teemal.
Lubage mul kinnitada oma pühendumust kõnelustel osalejana
ning Euroopa huvi ja valmidust jõuda lepinguni,
mis pole veel valmis, see pole veel lõplik.
Lausanne'is, Šveitsis, visandasime mõned raamelemendid
ja teeme nüüd neil päevil ja nädalail kõvasti tööd,
et formuleerida tekst, mis lubage mul kinnitada, kindlustaks,
et Iraan ei saaks tulevikus tuumarelva arendada,
kuna paigas on seda kontrolliv mehhanism.
Mõnede EL diplomaatide arvates
näeb Mogherini Lähis-Idas võimalust EL diplomaatiale,
kuna Washingtonist pole erilist uut tõuget näha
seoses president Obama viimase 18 ametikuu algamisega.
Iraani ülemjuhi ajatolla Khamenei sõnul
ei aktsepteeri Iraan kõnelustel küsitava tuumaprogrammi üle
suurriikide ebamõistlikke nõudmisi, ja välistas võimaluse,
et inspektorid saavad küsitleda riigi tuumateadlasi.
Otseses teleülekandes kõlanud kommentaarid olid viimased
otsekoheste avalduste sarjas inspektsioonide teemal.
Kell tiksub 30. juuni tähtaja poole,
mil kauane tuumatüli Iraaniga peaks lahenduse leidma.
Oleme öelnud, et ei luba välismaal
inspekteerida Iraani armeebaase.
Nende väitel peaksime laskma neil oma tuumateadlasi küsitleda.
See tähendab tegelikult ülekuulamist.
Me ei luba solvata oma tuumateadlasi
ega ühegi teise olulise valdkonna teadlasi.
Ma ei luba seda.
Khamenei, kel on viimane sõna mis tahes Iraani lepingu osas,
välistas aprillis erakorralised järelvalvemeetmed
tuumategevuse üle ja ütles, et armeeobjekte inspekteerida ei tohi.
ÜRO Aatomienergia Agentuur on püüdnud uurida Lääne väiteid
nagu oleks Iraan töötanud tuumarelva kallal.
IAEA on aastaid kaevanud vähest ligipääsu
asjaga seotud rajatistele, seadmetele, dokumentidele ja personalile.
Lääne ametnike sõnul peab Iraan parandama koostööd IAEAga,
kui tahab jõuda suurriikidega laiema diplomaatilise lepinguni,
mis vähehaaval lõpetaksid
naftatootja halvavad rahandus- ja muud sanktsioonid.
Süüria majandus- ja väliskaubandusministri abi sõnul
loodab Damaskus Iraanilt uut, ühe miljardi USD suurust krediiti,
mis aitaks põhikaupu osta.
Majanduse aspektist ootame ca üht miljardit, kui Jumal lubab.
Mida see katab?
See katab Süüria vajadused vastavalt prioriteetidele.
See hõlmab põhikaupade ja materjalide voolu
krediitiandvalt riigilt krediidisaajale.
Varasem krediit on peaaegu otsas
ja see läks Süüria prioriteetide katteks.
Süüria ametniku kommentaarid
järgnesid Iraani ülemjuhi Khamenei vanemnõuniku kohtumisele
Süüria presidendi Assadiga Damaskuses,
kus korrati Teherani toetust Süüria valitsusele.
Iraan on president Assadi olulisim regionaalne liitlane
ja selle rahalist abi on peetud ülioluliseks Süüria valitsusele
ja majandusele, kus kohalik valuuta on rekordiliselt madalal tasemel
seoses murega armee kaotuste tõttu mässulistele.
Verine konflikt on ÜRO andmeil nõudnud üle 200 000 inimelu.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri